ΚΑΝΟΝΙΣΜΟΣ (ΕΚ) αριθ. 479/1999 ΤΗΣ ΕΠΙΤΡΟΠΗΣ της 4ης Μαρτίου 1999 για την κατάργηση ορισμένων κανονισμών στο τομέα του γάλακτος και των γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 6 παράγραφος 6, το άρθρο 7 παράγραφος 5, το άρθρο 10 παράγραφος 3 και το άρθρο 12 παράγραφος 3,

Εκτιμώντας:

ότι πολλές νομοθετικές πράξεις στον τομέα του γάλακτος και των γαλακτοκομικών προϊόντων έχουν καταστεί άνευ αντικειμένου λόγω, ιδίως, των τροποποιήσεων που επήλθαν στη βασική νομοθεσία, της περατώσεως των κανονιστικών γεγονότων για τα οποία οι πράξεις αυτές είχαν δημιουργηθεί, καθώς και των σημαντικών αλλαγών που επήλθαν στην αγορά 7 ότι πρέπει, συνεπώς, για λόγους σαφήνειας και νομικής ασφάλειας και μεριμνώντας για απλούστευση, να καταργηθούν επίσημα αυτές οι νομοθετικές πράξεις 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι κανονισμοί που αναγράφονται στο παράρτημα καταργούνται.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 4 Μαρτίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 148 της 28. 6. 1968, σ. 13.

(2) ΕΕ L 206 της 16. 8. 1996, σ. 21.

ΠΑΡΑΡΤΗΜΑ

- Κανονισμός (ΕΟΚ) αριθ. 1282/72 της Επιτροπής, της 21ης Ιουνίου 1972, περί της πωλήσεως βουτύρου σε μειωμένη τιμή στο στρατό και στις εξομοιούμενες μονάδες (ΕΕ L 142 της 22. 6. 1972, σ. 14), όπως τροποποιήθηκε τελευταία από τον κανονισμό (ΕΟΚ) αριθ. 342/89 (ΕΕ L 39 της 11. 2. 1989, σ. 19).

- Κανονισμός (ΕΟΚ) αριθ. 1717/72 της Επιτροπής, της 8ης Αυγούστου 1972, περί της πωλήσεως βουτύρου σε μειωμένη τιμή σε μη κερδοσκοπικά ιδρύματα και οργανισμούς (ΕΕ L 181 της 9. 8. 1972, σ. 11), όπως τροποποιήθηκε τελευταία από τον κανονισμό (ΕΟΚ) αριθ. 3812/85 (ΕΕ L 368 της 31. 12. 1985, σ. 3).

- Κανονισμός (ΕΟΚ) αριθ. 368/77 της Επιτροπής, της 23ης Φεβρουαρίου 1977, περί πωλήσεως με πλειοδοτικό διαγωνισμό αποκορυφωμένου γάλακτος σε σκόνη που προορίζεται για τη διατροφή των ζώων εκτός των νεαρών μόσχων (ΕΕ L 52 της 24. 2. 1977, σ. 19), όπως τροποποιήθηκε τελευταία από τον κανονισμό (ΕΚ) αριθ. 1802/95 (ΕΕ L 174 της 26. 7. 1995, σ. 27).

- Κανονισμός (ΕΟΚ) αριθ. 443/77 της Επιτροπής, της 2ας Μαρτίου 1977, περί πωλήσεως σε καθορισμένη τιμή αποκορυφωμένου γάλακτος σε σκόνη που προορίζεται για τη διατροφή των ζώων εκτός των μόσχων και για τροποποίηση των κανονισμών (ΕΟΚ) αριθ. 1687/76 και (ΕΟΚ) αριθ. 368/77 (ΕΕ L 58 της 3. 3. 1977, σ. 16), όπως τροποποιήθηκε τελευταία από τον κανονισμό (ΕΚ) αριθ. 1802/95.

- Κανονισμός (ΕΟΚ) αριθ. 1844/77 της Επιτροπής, της 10ης Αυγούστου 1977, περί της χορηγήσεως δια δημοπρασίας ειδικής ενισχύσεως για το αποκορυφωμένο γάλα σε σκόνη που προορίζεται για τη διατροφή ζώων εκτός των νεαρών μόσχων (ΕΕ L 205 της 11. 8. 1977, σ. 11), όπως τροποποιήθηκε τελευταία από τον κανονισμό (ΕΟΚ) αριθ. 1756/93 (ΕΕ L 161 της 2. 7. 1993, σ. 48).

- Κανονισμός (ΕΟΚ) αριθ. 2793/77 της Επιτροπής, της 15ης Δεκεμβρίου 1977, περί των λεπτομερειών εφαρμογής ειδικής ενισχύσεως για το αποκορυφωμένο γάλα σε σκόνη που προορίζεται για τη διατροφή ζώων πλην των νεαρών μόσχων (ΕΕ L 321 της 16. 12. 1977, σ. 30), που ανεστάλη από τον κανονισμό (ΕΟΚ) αριθ. 3715/87 (ΕΕ L 349 της 12. 12. 1987, σ. 19).

- Κανονισμός (ΕΟΚ) αριθ. 2770/79 της Επιτροπής, της 10ης Δεκεμβρίου 1979, περί πωλήσεως αποκορυφωμένου γάλακτος εις κόνιν προοριζομένου για τη διατροφή των μόσχων και περί τροποποιήσεως του κανονισμού (ΕΟΚ) αριθ. 1687/76 (ΕΕ L 315 της 11. 12. 1979, σ. 11), όπως τροποποιήθηκε τελευταία από τον κανονισμό (ΕΟΚ) αριθ. 1802/95.

- Κανονισμός (ΕΟΚ) αριθ. 2192/81 της Επιτροπής, της 31ης Ιουλίου 1981, περί της χορήγησης ενίσχυσης για την αγορά βουτύρου από τις ένοπλες δυνάμεις και τις εξομοιούμενες δυνάμεις των κρατών μελών (ΕΕ L 213 της 1. 8. 1981, σ. 24), όπως τροποποιήθηκε τελευταία από τον κανονισμό (ΕΟΚ) αριθ. 1756/93.

- Κανονισμός (ΕΟΚ) αριθ. 2268/84 της Επιτροπής, της 31ης Ιουλίου 1984, σχετικά με την ειδική πώληση βουτύρου παρέμβασης για την εξαγωγή προς ορισμένους προορισμούς και για την τροποποίηση του κανονισμού (ΕΟΚ) αριθ. 1687/76 (ΕΕ L 208 της 3. 8. 1984, σ. 35), που ανεστάλη από τον κανονισμό (ΕΟΚ) αριθ. 1645/85 (ΕΕ L 159 της 19. 6. 1985, σ. 5).

- Κανονισμός (ΕΟΚ) αριθ. 2409/86 της Επιτροπής, της 30ής Ιουλίου 1986, σχετικά με την πώληση βουτύρου παρέμβασης που προορίζεται για ενσωμάτωση στις σύνθετες ζωοτροφές (ΕΕ L 208 της 31. 7. 1986, σ. 29), όπως τροποποιήθηκε τελευταία από τον κανονισμό (ΕΟΚ) αριθ. 1756/93.

- Κανονισμός (ΕΟΚ) αριθ. 2020/88 της Επιτροπής, της 7ης Ιουλίου 1988, που επιτρέπει στους δικαιούχους της κοινοτικής επισιτιστικής βοήθειας να αγοράζουν το αποκορυφωμένο γάλα σε σκόνη από τους οργανισμούς παρεμβάσεως και παρεκκλίνει από τον κανονισμό (ΕΟΚ) αριθ. 2213/76 (ΕΕ L 177 της 8. 7. 1988, σ. 37), που ανεστάλη από τον κανονισμό (ΕΟΚ) αριθ. 2585/88 (ΕΕ L 230 της 19. 8. 1988, σ. 22).

- Κανονισμός (ΕΟΚ) αριθ. 1735/89 της Επιτροπής, της 19ης Ιουνίου 1989, για την ανάκτηση των ενισχύσεων για το αποκορυφωμένο γάλα σε σκόνη που προορίζεται για τη διατροφή των ζώων και για το αποκορυφωμένο γάλα που μεταποιείται σε σύνθετες ζωοτροφές κατά την εξαγωγή (ΕΕ L 171 της 20. 6. 1989, σ. 23), που ανεστάλη από τον κανονισμό (ΕΟΚ) αριθ. 2601/90 (ΕΕ L 245 της 8. 9. 1990, σ. 11).